A logo with text on it

AI-generated content may be incorrect.A logo with a black background

AI-generated content may be incorrect.

Vizită educativă la Fabrica de Zincare Termică din Câmpia Turzii a studenților de la UTCN

În data de 06.05.2025, un grup de **studenți** din **anul IV** al **Facultății de Construcții** din cadrul **Universității Tehnice din Cluj-Napoca** a participat la o vizită tehnică la **Fabrica de Zincare Termică** Berg Banat din Câmpia Turzii. Această activitate a fost posibilă datorită implicării doamnei **Prof. Dr. Ing. Cristina Mihaela Câmpian**, căreia îi mulțumim pentru inițiativă și sprijin.

Vizita a oferit studenților o oportunitate valoroasă de a înțelege mai bine procesele implicate în zincarea termică. Pe parcursul turului, aceștia au avut ocazia să observe pașii prin care oțelul este pregătit pentru imersia în baia de **zinc topit** și toate caracteristicile procesului metalurgic care se petrec la momentul alierii celor două metale și care formează o **protecție anticorozivă** rezilientă și cu o durabilitate **mai mare de 50 de ani** în mediul înconjurător **fără** a **intervenții** de **mentenanță** pe perioada de exploatare a produsului. De la recepția materialelor până la produsul final, fiecare etapă a fost explicată cu atenție, într-un mod practic și aplicat.

Mulțumim domnului Ciprian Curea, Director Executiv al fabricii, pentru deschiderea manifestată și aprobarea vizitei. De asemenea, ne exprimăm recunoștința față de domnul Rad Dan, Director de Producție, care a fost un ghid excelent care ne-a prezentat fiecare segment al fluxului tehnologic și a răspuns cu răbdare tuturor întrebărilor adresate de studenți.

Evenimentul a fost unul reușit, iar interesul manifestat de studenți confirmă importanța acestor inițiative de legătură între mediul academic și industrie. Astfel de vizite contribuie la dezvoltarea unei perspective practice și aplicate, esențială pentru viitorii ingineri.

A bus parked in front of a building

AI-generated content may be incorrect.

